laion/Wikipedia-Exotic huggingface dataset:
קורדיליים

קורדיליים (שם מדעי: Cordylidae) היא משפחה בת 69 מינים של קשקשאים מתת-סדרת הלטאות החיים באפריקה שמדרום לסהרה. לטאות אלה בעלות זנב ארוך וקשקשים גדולים על גופם. המינים חיים על האדמה, כשכמה מינים חופרים להם מחילות ועוד כמה חיים בין הענפים. הרבה מינים בעלי שריון קשקשי המגן עליהם מטורפים והם חיים בקבוצות גדולות ליד אתרי הלינה שלהם, אז הם יכולים להישמר מטורפים בקבוצה אחת סמוך למאורה המגוננת ושם הזנבות הקוצניים שלהם מרתיעים את הטורפים. המין לטאת הארמדילו (Ouroborus cataphractus), ייחודית בכך שהיא יכולה לתחוב את זנבה הקוצני לתוך פיה וכך ליצור חישוק של קוצים המזכיר את הדרקון המיתולוגי אורובורוס - ומכאן שמה המדעי של הלטאה. המינים בינוניים בגודלם מאורך 5-20 ס"מ. הם ניזונים בעיקר מחרקים ולחלקם חסרים רגליים אחוריות והרגליים הקדמיות מנוונות. הם מטילים ביצים באדמה ושומרים עליה. משפחת קורדיליים (Cordylidae) סוג לטאת עשב (Chamaesaura) סוג קורדיל (Cordylus) סוג Hemicordylus סוג Karusasaurus סוג Namazonurus סוג ומין יחיד Ninurta coeruleopunctatus סוג ומין יחיד לטאת הארמדילו (Ouroborus cataphractus) סוג לטאה שטוחה (Platysaurus) סוג Pseudocordylus סוג Smaug לטאת הארמדילו לטאות שטוחות מדיה וקבצים בנושא קורדיליים בוויקישיתוף קורדיליים, באתר אנציקלופדיה בריטניקה (באנגלית) קורדיליים, באתר ITIS (באנגלית) קורדיליים, באתר NCBI (באנגלית) קורדיליים, באתר Animal Diversity Web (באנגלית) קורדיליים, באתר האנציקלופדיה של החיים (באנגלית) קורדיליים, באתר GBIF (באנגלית)
גרוזאוריים

גרוזאוריים (שם מדעי: Gerrhosauridae) היא משפחה של קשקשאים מתת-סדרת הלטאות החיים ביבשת אפריקה וכן באי מדגסקר והם קרוביהם הרחוקים של החומטיים. הם בעלי מספר משתנה של רגליים מ־4 עד ל־2 ולחלקם אין בכלל רגליים הם בעלי קשקשים עבים אך לא בהכרח קוצניים. הראש עבה ביותר עם צוואר קצר, הלסתות רחבות והם אוכלי כל הניזונים מהחי והצומח. אורכם משתנה מאורך של 15 ל־70 ס"מ והזנב בדרך כלל ארוך. משפחה זו כוללת 38 מינים. המינים חיים במגוון בתי גידול אפריקנים מחוליות לאתרים סלעיים וסוואנות ואחרים חיים ביערות גשם וגדות נהרות. משפחת גרוזאוריים (Gerrhosauridae) תת-משפחת Gerrhosaurinae סוג ומין יחיד Angolosaurus skoogi סוג ומין יחיד Cordylosaurus subtessellatus סוג גרוזור (Gerrhosaurus) - בו חומט סודני וגרוזור צהוב-גרון סוג Tetradactylus תת-משפחת Zonosaurinae סוג Tracheloptychus סוג Zonosaurus מדיה וקבצים בנושא גרוזאוריים בוויקישיתוף גרוזאוריים, באתר ITIS (באנגלית) גרוזאוריים, באתר NCBI (באנגלית) גרוזאוריים, באתר Animal Diversity Web (באנגלית) גרוזאוריים, באתר האנציקלופדיה של החיים (באנגלית) גרוזאוריים, באתר GBIF (באנגלית)
דמויי חומט

דמויי חומט (שם מדעי: Scincomorpha) היא אינפרא-סדרה מסדרת הקשקשאים, הדומים לחומטים. בני קבוצה זו הם קרוביהם הרחוקים של הלטאיים השכיחים ולחלקם חסרים רגליים, אף שהם לא קרובים לנחשים. הקשקשים שלם גדולים, הצוואר קצר והגוף שטוח. מינים אלה מוותרים על זנבם בקלות כדי להימלט מטורפים, למעט הקוצניים יותר למשל הקורדיליים. הם חיים באזורים הטרופיים והצחיח ברחבי העולם וכמה מינים חיים גם בישראל. חומטיים (Scincidae) קורדיליים (Cordylidae) גרוזאוריים (Gerrhosauridae) לטאות לילה (Xantusiidae) מדיה וקבצים בנושא דמויי חומט בוויקישיתוף דמויי חומט, באתר NCBI (באנגלית)
משורר בניו יורק

משורר בניו יורק הוא שמו של קובץ שירים מאת המשורר הספרדי פדריקו גארסיה לורקה. הקובץ כולל שירים שנכתבו על ידי לורקה בעת שהותו באוניברסיטת קולומביה שבניו יורק ובזמן ביקורו בקובה בין השנים 1930-1929, ופורסם בפעם הראשונה לאחר מותו, בשנת 1940. שירי הקובץ מתארים את תחושות החרדה והאימה שחש לורקה מול הדה-הומניזציה של החברה המודרנית. לורקה, ששהה בניו יורק בעת קריסת וול סטריט 1929 תיאר את המראות כך: "מראה של אנשים מתאבדים, של אנשים היסטריים, של חבורות מעולפות. מראה נורא אך חסר גדולה. איש לא יכול להבין את הבדידות שחש שם ספרדי, ויותר מכך איש הדרום". מראות אלו הגבירו חרדתו של לורקה מהעיר הגדולה ומהכלכלה הקפיטליסטית שביטויה הקיצוני התגשם בניו יורק. חוויה זו ניכרת בשירי הקובץ המציגים "תמונה מסוייטת ומזוויעה של עולם חומרני, ממוסחר, קר, מנוכר ואכזרי, שבו נאלץ האדם המודרני, המנותק אחת ולתמיד מהאל ומהטבע, לסבול מבדידות חריפה בג'ונגל הבטון של הכרך האימתני". נושא חברתי נוסף שנידון בקובץ הוא היחס למיעוטים באמריקה. לורקה נפגש עם צוענים, יהודים ואפרו-אמריקנים וחש סימפתיה גדולה כלפיהם. בעלי חשיבות מיוחדת עבורו הם האפרו-אמריקנים, איתם הוא נפגש בהארלם. המתח בין הכוח החיוני הקמאי שהוא מזהה בהם לבין דיכויים החברתי נידון בפרק המוקדש להם (השחורים) בו הוא מבכה את הרלם ומודיע כי אין יגון שישווה "למלכך הגדול הכלוא, הלבוש במדי שוער". לצד העיסוק בנושאים חברתיים אקטואליים, ניו יורק משמשת עבור לורקה גם סמל לתחושות אישיות כמו בדידות ואהבה נכזבת, ונושאים כלל אנושיים כמו הפחד מהמוות וכמיהה דתית. סגנון השירים בקובץ שונה באופן מהותי מהסגנון שאפיין את שירתו המוקדמת של לורקה בקבצים שירת הזמר העמוק ורומנסרו צועני, בהם התבסס על מבנים מסורתיים כמו בלדה ורומאנסה. לורקה, שהושפע מתנועת הסוריאליזם האירופית, עוזב בקובץ זה את המסורת השירית האנדלוסית לטובת שפה מטאפורית חדשה שתבטא מציאות מעבר לטבע ומעבר לתודעה. שפה זו מתארת חפצים, תחושות ורגשות באופן ספונטני, בעזרת דימויים חדשניים ומפתיעים ושבירת מבנים תחביריים מוכרים. המעבר לשפה זו ניכר גם בשבירת המבנים הצורניים ושימוש נרחב בשורה חופשית. יחד עם זאת, קובץ זה ממשיך לעסוק בנושאים שהטרידו את לורקה בשירתו המוקדמת, כמו פחד המוות והמשיכה אליו, אהבות אבודות, חריגות, החמצה וכמיהה לילדות. מאחר שמרבית כתב היד המקורי אבד ולורקה עיבד ושינה שירים שונים לאורך חייו, קשה לקבוע את הנוסח המדויק של השירים ואת המבנה המדויק של הקובץ. בכל אופן, המהדורה המקובלת מכילה שלושים וחמישה שירים המתחלקים לעשרה פרקים: א. שירי הבדידות באוניברסיטת קולומביה ב. השחורים ג. רחובות וחלומות ד. שירי ימת אדן מילס ה. בצריף האיכר ו. מבוא למוות ז. שיבה העירה ח. שתי אודות ט. בריחה מניו יורק (שני ולסים לעבר התרבות) י. המשורר מגיע להוואנה הקובץ תורגם לעברית על ידי רמי סערי בשנת 1999. מדיה וקבצים בנושא משורר בניו יורק בוויקישיתוף Sorel Andrés. Yo, García Lorca. 1997. pg 101 רמי סערי וחביאר דה לה פוארטה. מתוך המבוא לפדריקו גרסיה לורקה, משורר בניו יורק. 1999. עמ' 14. פדריקו גרסיה לורקה, משורר בניו יורק. 1999. עמ' 44. רמי סערי וחביאר דה לה פוארטה. מתוך המבוא לפדריקו גרסיה לורקה, משורר בניו יורק. 1999. עמ' 14-15.
אליזה פוליצ'ק

אליזה פוליצ'ק (בהולנדית: Alizée Poulicek; נולדה ב-26 ביוני 1987) היא דוגמנית בלגית, מיס בלגיה לשנת 2008. פוליצ'ק נולדה בעיר אקסל שבמחוז בריסל שבבלגיה לאם בלגית ואב צ'כי. בשנת 2008 היא ייצגה את אזור לייז' בתחרות מיס בלגיה וזכתה בתואר. היא עוררה סערה במהלך התחרות, בכך שפעם הראשונה מיס בלגיה אינה דוברת פלמית, וספגה על כך ביקורת רבה מן העיתונות הבלגית. בתגובה לביקורת היא הבטיחה בפני התקשורת שתשפר את הפלמית שלה. היא ייצגה את בלגיה בתחרויות מיס תבל ומיס עולם. ב-2009 היא שימשה כדוגמנית הבית של חברת ההלבשה התחתונה לה פרלה, ובאותה שנה החלה לעבוד כמנחה בטלוויזיה. מדיה וקבצים בנושא אליזה פוליצ'ק בוויקישיתוף אליזה פוליצ'ק, ברשת החברתית אקס (טוויטר) אליזה פוליצ'ק, ברשת החברתית אינסטגרם איי-פי, תהיי יפה ותשתקי, באתר nrg‏, 17 בדצמבר 2007 אסף אוני, מרוב שעמום - בלגיה על סף התפרקות, באתר הארץ, 28 באוגוסט 2008
ונדל (כדורגלן)

ונדל נסימנטו בורז'ס (בפורטוגזית: Wendell Nascimento Borges, נולד ב-20 ביולי 1993 בפורטלזה שבברזיל), הידוע בכינוי ונדל, הוא כדורגלן ברזילאי המשחק בעמדת המגן השמאלי בפורטו ובנבחרת ברזיל. ונדל גדל בברזיל, ושיחק בנעוריו במועדון איראטי ממדינת פרנה. בשנת 2012 עבר ונדל למועדון לונדרינה, גם הוא מפרנה, שם הופיע 40 פעמים, זכה באליפות של מדינת פרנה, ונבחר כבלם הטוב ביותר במדינת פרנה לשנת 2013. ונדל הושאל במהלך תקופתו בלונדרינה לתקופה קצרה במועדון הכדורגל פרנה, ובהמשך, למועדון הפאר הברזילאי גרמיו, בו ונדל שיחק עונה אחת בהצטיינות. בפברואר 2014 חתם ונדל בן ה-21 בבאייר לברקוזן מהבונדסליגה על חוזה לחמש שנים. את הבכורה ערך באוגוסט 2014 כאשר החליף את סבסטיאן בניש בניצחון 0–6 על אלמניה ולדלגסהיים במסגרת הגביע הגרמני. ב-21 בספטמבר 2014 ערך את הופעת הבכורה בבונדסליגה בהפסד 1–4 לוולפסבורג כאשר שיחק 90 דקות. במרץ 2015 הבקיע ונדל את שער הבכורה, בניצחון 0–4 על שטוטגרט. את עונת 2014/15 סיימו ונדל ולברקוזן במקום הרביעי בבונדסליגה, והשתתפו בליגת האלופות בעונת 2015/16, שם הודחו בשלב הבתים והמשיכו לליגה האירופית, ממנה הודחו בשמינית הגמר. במהלך עונת 2015/16 ונדל הציג יכולת גבוהה מאוד וזכה להתעניינות ממועדונים רבים. ב-19 באוגוסט 2021 חתם ונדל בפורטו לארבע שנים. ונדל שיחק בנבחרת ברזיל בכדורגל עד גיל 21. בשנת 2014 זכה ונדל עם נבחרת ברזיל עד גיל 20 בטורניר טולון שנערך בצרפת, לאחר שגברו על הנבחרת המארחת בתוצאה 2–5. ב-23 במרץ 2024 ערך את הופעתו הבכורה בנבחרת הבוגרת בניצחון 0-1 על אנגליה במשחק ידידות. נכלל בסגל נבחרת ברזיל לטורניר קופה אמריקה 2024. לונדרינה אליפות מדינת פרנה: 2013 פורטו אליפות פורטוגל: 2021/2022 הגביע הפורטוגלי: 2021/2022, 2022/2023 הסופר קאפ הפורטוגלי: 2022 אישיים בלם העונה במדינת פרנה: 2013 מדיה וקבצים בנושא ונדל בוויקישיתוף ונדל, באתר Transfermarkt ונדל, באתר Soccerway ונדל, באתר WorldFootball.net ונדל, באתר FootballDatabase.eu Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
ג'ורג' יארדלי

ג'ורג' הארי יארדלי השלישי (באנגלית: George Harry Yardley III;‏ 3 בנובמבר 1928 - 13 באוגוסט 2004) היה כדורסלן אמריקאי ששיחק בליגת ה-NBA בין השנים 1953–1960. ממוצעיו לאורך הקריירה ב-NBA עומדים על 19.2 נקודות, 8.9 ריבאונדים ו-1.7 אסיסטים למשחק, ב-472 משחקי עונה סדירה בהם שותף. חבר היכל התהילה של הכדורסל כשחקן משנת 1996. יארדלי נודע כ"סקורר" מחונן, בעל יכולת גבוהה לצבור נקודות. רכז בוסטון סלטיקס באותה תקופה, ביל שרמן, אמר עליו: "כנראה שהיה לו את שחרור הזריקה המהיר ביותר בכל ה-NBA. הוא היה צלף קטלני, ואחד הבודדים בליגה שיכל להטביע". יארדלי נולד בהוליווד שבעיר לוס אנג'לס, קליפורניה. בין השנים 1947–1950 למד באוניברסיטת סטנפורד, וקלע 11.5 נקודות למשחק במדי קבוצת הכדורסל שלה. בסיום לימודיו האקדמיים שיחק שנה אחת בליגת החובבים האמריקאית, ולאחר מכן שירת שנתיים בצי ארצות הברית. יארדלי נבחר בבחירה השביעית של דראפט ה-NBA לשנת 1950 על ידי קבוצת פורט ויין פיסטונס. לפני תחילת עונת הרוקי שלו התמקח יארדלי על גובה החוזה עם הקבוצה, ודחה את הצעת החוזה שהוגשה לו בגובה 6,000 דולר לעונה. בסופו של דבר נכנעו הפיסטונס לדרישותיו והציעו לו חוזה בסך 9,600 דולר לעונה, יותר מפי שניים מחוזה רוקי ממוצע. בעונתו השנייה, 1954/1955, הוביל את הפיסטונס, לצד הסנטר לארי פאוסט, לסדרת גמר ה-NBA הראשונה בתולדות המועדון. בסדרת הגמר הפסידו הפיסטונס לסירקיוז נשיונלס בתוצאה 4-3, לאחר הפסד 91–92 במשחק השביעי והמכריע. בעונה הבאה חזרה הקבוצה לשלב הגמר, והפסידה 1–4 לפילדלפיה ווריורס של פול אריזין, למרות 24.8 הנקודות למשחק שקלע יארדלי לאורך הסדרה. בעונת 1957/1958 הוביל את כל קלעי הליגה עם 27.8 נקודות בממוצע למשחק, והפך לשחקן הראשון בתולדות הליגה שקולע לפחות 2,000 נקודות בעונה (יארדלי קלע 2,001). באותה עונה נבחר בפעם היחידה בקריירה לחמישייה הראשונה של העונה. במהלך עונת 1958/1959 נשלח בטרייד לסירקיוז נשיונלס, בתמורה לקלע אד קונלין. בעונה וחצי הבאות היה שחקן מוביל בסירקיוז, לצד הפאוור פורוורד דולף שייס, אך הקבוצה לא הצליחה לעבור את שלב גמר המזרח. בסיום עונת 1959/1960, בה קלע 20.2 נקודות למשחק ונבחר בפעם השישית למשחק האולסטאר, פרש יארדלי ממשחק, בגיל 31 בלבד. בעת פרישתו דורג במקום ה-12 ברשימת הקלעים המובילים בתולדות ה-NBA, עם 9,063 נקודות בסך הכול. בעונת 1961/1962 חזר מפרישתו, כששיחק מספר משחקים בקבוצת "לוס אנג'לס ג'טס" מליגת ה-ABL. ב-16 באוגוסט 2004 מת יארדלי מטרשת אמיוטרופית צידית (הידועה כ"מחלת לו גריג"), בביתו שבניופורט ביץ', קליפורניה, בגיל 75. מדיה וקבצים בנושא ג'ורג' יארדלי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA ג'ורג' יארדלי, באתר "Find a Grave" (באנגלית) סטטיסטיקות הקריירה ב-NBA, באתר basketball-reference.com דף השחקן, באתר היכל התהילה של הכדורסל הידיעה על מותו של יארדלי, באתר הניו יורק טיימס, 16 באוגוסט 2004 סטטיסטיקות הקריירה של יארדלי בליגת המכללות, באתר sports-reference.com רשימת הנבחרים בדראפט 1950, באתר basketball-reference.com פרופיל השחקן, באתר היכל התהילה של אוניברסיטת סטנפורד סטטיסטיקות סדרת גמר ה-NBA‏ 1955, באתר basketball-reference.com סטטיסטיקות סדרת גמר ה-NBA‏ 1956, באתר basketball-reference.com המובילים הסטטיסטיים של עונת 1957/1958 ב-NBA, באתר basketball-reference.com הקלעים המובילים בתולדות ה-NBA, נכון לסוף עונת 1959/1960, באתר basketball-reference.com
הקבוצה הירושלמית לקידום זכויות להט"ב

הקבוצה הירושלמית לקידום זכויות להט"ב הוקמה בשנת 2012 על ידי סטודנטים וסטודנטיות מהפקולטה למשפטים באוניברסיטה העברית, במטרה לפעול לקידום זכויות הקהילה הגאה באמצעות המשפט. הקבוצה מאמינה, כי מרבית זכויות הקהילה עוגנו באמצעות בתי המשפט, וחלק בלתי מבוטל מההכרה, המודעות והלגיטימציה של הקהילה הגאה הושגה אגב ובזכות מאבקים המשפטיים. לכן, הקבוצה הירושלמית שמה לעצמה את קיומו וקידומו של שיח ועיסוק אקדמי המפתח ומקדם את זכויות הקהילה הגאה, לצד פעילות קלינית אשר תסייע להטמיע ערכים אלו בפרקטיקה המשפטית, כיעד. בין פעילויותיה ניתן לציין את קיומן של הרצאות חודשיות במגוון נושאים הקשורים לקהילת הלהט"ב וזכויות חבריה וחברותיה; ארגון כנסים, כגון כנס "פונדקאות בישראל: תמונת מצב ומחשבות לעתיד"; קידום מחקרים ופרסומים אקדמיים, ובכל כך עריכת הספר "זכויות הקהילה הגאה בישראל: משפט, נטייה מינית, וזהות מגדרית"; פעילות מול גורמים מקצועיים וקהילתיים, כגון הופעה בפני הוועדה המיוחדת לפניות הציבור של הכנסת בנושא פונדקאות לבני זוג בני אותו המין, וכן בפני ועדת שרת הבריאות יעל גרמן שבחנה הסדרה מחדש של הליך הפונדקאות ופיתוח הקורסים הנלמדים בפקולטה למשפטים. העשירון האחר זכויות להט"ב בישראל אתר האינטרנט הרשמי של הקבוצה הירושלמית לקידום זכויות להט"ב הקבוצה הירושלמית לקידום זכויות להט"ב, ברשת החברתית פייסבוק ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
תאופיק ברהום

תאופיק ברהום (בערבית: توفيق برهوم; נולד בשנת 1990) הוא שחקן ערבי-ישראלי. ברהום נולד בכפר עין ראפה, מערבית לירושלים. הוא בן למשפחה מוסלמית, ומגדיר עצמו גם כ"פלסטיני". כשהיה בן 14 נשלח לכפר הנוער "מאיר שפיה" ליד זכרון יעקב. בשנת 2012 שיחק בתפקיד משני בסדרת הדרמה "אופוריה", ששודרה בהוט 3. בשנת 2014 לוהק לשחק בתפקיד אורח בסדרת הנעורים "החממה" וגילם את נור. באותה שנה, גילם את דמותו של עדנאן בסרט של נסים דיין "מפריח היונים". באותה שנה הצטלם גם בתפקיד הראשי בסרט "ערבים רוקדים" (המבוסס על ספרו של סייד קשוע), בו גילם את דמותו של איאד. על תפקיד זה היה מועמד לפרס אופיר לשחקן הראשי הטוב ביותר לשנת 2014. בשנת 2015 שיחק בסרטו של ארז תדמור "ארץ פצועה" בו גילם את המחבל. בשנת 2015 שיחק בתפקיד הראשי בסרט הפלסטיני "האיידול"(אנ') בבימויו של האני אבו אסעד, בו גילם את דמותו של מוחמד עסאף. באותה שנה, שיחק בסרט היווני "אהבה יוונית", בו גילם את פארס, פליט מלחמת האזרחים בסוריה. בנוסף ב-2015 שיחק בסרט האמריקאי "אבודים בעיר הלבנה", בכיכובם של היילי בנט, תומאס דקר ובוב מורלי. בשנת 2018 שיחק בסרט הבריטי-אמריקאי "מריה מגדלנה" בכיכובה של רוני מארה. בנוסף ב-2018 שיחק גם במיני-סדרה האמריקאית "המגדלים הגבוהים" בדמותו של חאליד אל-מיהדאר, אחד מחוטפי טיסה 77 של אמריקן איירליינס. בשנת 2020 שיחק במותחן הדרמה האמריקאי "מסלול נקמה" לצדם של בלייק לייבלי וג'וד לאו. שיחק גם בסדרה הבריטית "בגדאד סנטרל" של ערוץ 4 את דמותו של אמג'ד ושיחק בסדרת הפנטזיה הבריטית "מכתב למלך" (אנ') ששודרה בנטפליקס. בשנת 2022 שיחק בתפקיד ראשי בסרטו של טאריק צאלח "הילד מגן עדן" בשנת 2023 ישחק בסרטו התנכ"י של הבמאי טרנס מאליק "The Way of the Wind". בשנת 2024 הוא שיחק בתור האב גבריאל בסרט האימה האמריקאי "אות משמיים: הסימן הראשון", השישי במספר בסדרת סרטי "זיכיון אות משמיים". תאופיק ברהום, במיזם "אישים" לתיעוד היצירה הישראלית תאופיק ברהום, במסד הנתונים הקולנועיים IMDb (באנגלית) תאופיק ברהום, באתר "אידיבי", מאגר הידע העברי לקולנוע ישראלי ועולמי תאופיק ברהום, באתר ספר הקולנוע הישראלי עידוא דגן, הכוכב הפלסטיני: הסתירו ישראליותי ולא שילמו לי, באתר nrg‏, 23 באוקטובר 2015 תאופיק ברהום: סיפור חייו
נמל התעופה הבין-לאומי ניואה

נמל התעופה הבין-לאומי ניואה (באנגלית: Niue International Airport) ידוע גם כנמל התעופה הבין-לאומי חנן הוא נמל התעופה הבין-לאומי המשרת את ניואה. הנמל ממוקם ליד עיר הבירה של ניואה, הכפר אלופי. לנמל התעופה של ניואה מגיעה רק חברת תעופה אחת והיא אייר ניו זילנד, המפעילה קו דו-שבועי מנמל התעופה לנמל התעופה אוקלנד. בימי רביעי ושבת מגיע המטוס לאוקלנד ונוחת שם, ובימי שלישי ושישי יש קו המגיע חזרה לניואה. לניואה הייתה בעבר חברת תעופה משלה הנקראה ניואה איירליינס, אך היא פורקה בשנת 1991. החברה החזיקה במטוס פוקר Friendship F27, והוא היה המטוס היחידי ששירת אותה. מדיה וקבצים בנושא נמל התעופה הבין-לאומי ניואה בוויקישיתוף מידע על תעופה בניואה
לטאות לילה

לטאות לילה (שם מדעי: Xantusiidae) היא משפחה של קשקשאים החיים בעולם החדש. בני הסוג Xantusia מצויים ברחבי ארצות הברית ומקסיקו. בני Lepidophyma חיים באמריקה המרכזית והמין Cricosaura typica חי בטבע באי קובה. הם קטנים באורכם (4-12 ס"מ) ובעלי זנב מוארך ועיניים גדולות. כשמם כן הם - חיות ליליות. הם קרוביהם הרחוקים של החומטים. ראשיהם וגופם שטוחים מעט וכפות הרגליים גדולות. הם ניזונים בעיקר על חרקים, אך חלקם מגוונים בצמחים. משפחה זו כוללת 38 מינים. במשפחה שתי תת-משפחות ושלושה סוגים: משפחת לטאות לילה (Xantusiidae) תת-משפחה Cricosaurinae סוג ומין יחיד לטאת לילה קובני (Cricosaura typica) תת-משפחה Xantusiinae סוג Lepidophyma סוג לטאת לילה (Xantusia) Catactegenys Palaeoxantusia Palepidophyma מדיה וקבצים בנושא לטאות לילה בוויקישיתוף לטאות לילה, באתר ITIS (באנגלית) לטאות לילה, באתר NCBI (באנגלית) לטאות לילה, באתר Animal Diversity Web (באנגלית) לטאות לילה, באתר האנציקלופדיה של החיים (באנגלית) לטאות לילה, באתר GBIF (באנגלית) לטאות לילה, באתר אנציקלופדיה בריטניקה (באנגלית)
דמויי לטאה

דמויי לטאה (שם מדעי: Lacertoidea) היא אינפרא-סדרה של זוחלים בינוניים מתת-סדרת הלטאות שבסדרת הקשקשאים. בני קבוצה זו כלות את הלטאות האמיתיות ומינים דומים. כמו כן הם כנראה אבותיהם של הטבעונים, חסרי הרגליים. דמויי הלטאה הם קרוביהם הרחוקים של החומטיים ובעבר היו באותה קבוצה, עד שבדיקות גנטיות סיווגו אותם לקבוצות נפרדות. בני הקבוצה הם בעלי ארבע רגליים חזקות ופעילי יום הניזונים הן מהחי והן מהצומח. הם חיים בכל היבשות פרט לאנטארקטיקה. אינפרא-סדרה דמויי לטאה (Lacertoidea) סוג Purbicella? - נכחד משפחה לטאיים (Lacertidae) משפחה טגואיים (Teiidae) משפחה לטאות ממושקפות (Gymnophthalmidae) משפחה אלופוגלוסיים (Alopoglossidae) קבוצת הטבעונים (Amphisbaenia) משפחת מטבעוניים (Amphisbaenidae) משפחת ביפדיים (Bipedidae) משפחת רינאוריים (Rhineuridae) - בו סוג ומין יחיד טבעון צפון אמריקאי (Rhineura floridana) משפחת קדדיים (Cadeidae) משפחת טרוגונופיים (Trogonophidae) מדיה וקבצים בנושא דמויי לטאה בוויקישיתוף דמויי לטאה, באתר האנציקלופדיה של החיים (באנגלית)
לטאות ממושקפות

לטאות ממושקפות (שם מדעי: Gymnophthalmidae) הן משפחה בת כ-290 מינים של לטאות מקבוצת דמויי לטאה, בעלות עפעפיים שקופים המזכירים משקפיים ומכאן שמן. שונות מהשממיות בכך שעיניהן יכולות לנוע במקומם. לטאות אלה קטנות, נחבאות אל הכלים וחלקן חסרות רגליים או בעלות גפיים אחוריים לא מפותחים. הן קרובות ללטאיים למרות דמיונן לשממיות. תפוצתן באזורים טרופיים ברחבי אמריקה הדרומית ואמריקה המרכזית. חיות בין סלעים או גזעים מתים ומחפשות שם טרף קטן. הסוג אלופוגלוסוס (Alopoglossus) הועבר למשפחה קרובה עצמאית - אלופוגלוסיים (Alopoglossidae). מדיה וקבצים בנושא לטאות ממושקפות בוויקישיתוף לטאות ממושקפות, באתר ITIS (באנגלית) לטאות ממושקפות, באתר NCBI (באנגלית) לטאות ממושקפות, באתר Animal Diversity Web (באנגלית) לטאות ממושקפות, באתר האנציקלופדיה של החיים (באנגלית) לטאות ממושקפות, באתר GBIF (באנגלית)
דמויי כוח

דמויי כוח (שם מדעי: Varanoidea) היא על-משפחה בסדרת הקשקשאים, ובה 2 משפחות קיימות הכוללות את המינים הגדלים ביותר של לטאות. לטאות אלה הן קרוביהם הרחוקים של הנחשים, וכמותם בעלי לשון מפוצלת. הידועה שבמשפחות הקבוצה היא הכוחיים (Varanidae), שבה רק סוג אחד: כוח (Varanus). עוד משפחה הקרובה לה היא הלנתנוטיים (Lanthanotidae), בה מצוי רק המין כוח חסר אוזן (Lanthanotus borneensis) מבורניאו. הקבוצה קשורה לתת-סדרה דמויי קמטן, בה מיני הלטאות הקרובות לנחשים והלטאות הארסיות היחידות כמו ההלודרמה מאמריקה הצפונית ומשפחות דומות כמו הקמטניים והקסנוקזאוריים. המין הקרוב ביותר לקבוצה היא לטאה תנינית סינית ממשפחת הסיניזאוריים. אלו הלטאות הגדולות ביותר היום כשהגדול מכולם הוא דרקון קומודו (Varanus Komodoensis), שאורכו 2.5–3 מ' ומשקלו עד 280 ק"ג. בעבר היה מין גדול אפילו יותר – המגלניה (Megalania), שאורכה היה 5–7 מ' והיא שקלה עד 700 ק"ג. על-משפחת דמויי כוח (Varanoidea) סוג Arcanosaurus? - נכחד סוג Dryadissector - נכחד סוג Kaganaias? - נכחד סוג Proplatynotia - נכחד סוג Saniwides - נכחד סוג Telmasaurus - נכחד משפחה Pachyvaranidae - נכחדה משפחה Palaeovaranidae - נכחדה משפחה כוחיים (Varanidae) משפחה לנתנוטיים (Lanthanotidae) מדיה וקבצים בנושא דמויי כוח בוויקישיתוף דמויי כוח, באתר NCBI (באנגלית)
דמויי קמטן

דמויי קמטן (שם מדעי: Anguimorpha), היא אינפרא-סדרה של קשקשאים המהווים שלב מעבר בין הלטאות לנחשים ומכילים משפחות קיימות. בתוך הקבוצה נמצאת גם קבוצת דמויי כח המכילה את הלטאות הכח הענקיות. כמו כן היא מכילה מספר משפחות נכחדות כמו המוסזאוריים (Mosasauridae) הימיים. לרבים מבני המשפחה אין בכלל רגליים והם מזכירים במראם את הנחשים, הקרובים אליהם. לאחרים רגליים קצרות או גוף מגושם. חלקם בעלי לשון מפוצלת קלות והם בעלי גולגולת עבה ולסת קצרה וחזקה. רובם אוכלים מזונות מהחי לרבות חרקים, פרוקי-רגליים, חולייתנים קטנים ונבלות. המינים הגדולים ביותר מהסוג כוח מסוגלים להתמודד אפילו עם איילים. קבוצה Neoanguimorpha משפחה הלודרמיים (Helodermatidae) קבוצה דיפלוגלוסה (Diploglossa) משפחה קסנוקזאוריים (Xenosauridae) משפחה קמטני זכוכית (Diploglossidae) משפחה קמטני אמריקה (Anniellidae) משפחה קמטניים (Anguidae) קבוצה Paleoanguimorpha קבוצה Shinisauria משפחה סיניזאוריים (Shinisauridae) על-משפחה דמויי כח (Varanoidea) משפחה כוחיים (Varanidae) משפחה לנתנוטיים (Lanthanotidae) קבוצה פיתונומורפה (Pythonomorpha) קבוצה Mosasauroidea - נכחדה משפחה איגיאלוזוריים (Aigialosauridae) משפחה מוסזאוריים (Mosasauridae) קבוצה אופידיומורפה (Ophidiomorpha) קבוצה אופידיה (Ophidia) תת-סדרה נחשים (Serpentes) מדיה וקבצים בנושא דמויי קמטן בוויקישיתוף דמויי קמטן, באתר Animal Diversity Web (באנגלית) דמויי קמטן, באתר האנציקלופדיה של החיים (באנגלית)
כוח חסר-אוזן

כוח חסר-אוזן או לַנְתָּנוֹטוּס (שם מדעי: Lanthanotus borneensis) הוא מין יחידי בסוגו ובמשפחתו - משפחת הלנתנוטיים (Lanthanotidae) והוא קרוב משפחתם הרחוק של לטאות הכוח ושל ההלודרמיים (Helodermatidae) מיבשת אמריקה. ישנה טענה במחלוקת, שמין קדום שלו שרץ במונגוליה בעדן המזוזואיקון. המין חי רק ביערות בבורנאו שבאינדונזיה. הוא קטן בהרבה מהכוחים האמיתיים ואורכו 42–43 ס"מ בממוצע, אורך השיא המתועד: 55 ס"מ. הוא בעל רגליים קצרות, לסת קטנה ומעוגלת וקשקשים גרמיים קטנים על פלג גופו העליון. למרות שמו הוא דווקא בעל אוזניים, אך הן בולטות פחות מאשר בקרב קרוביו, פרוש שמו המדעי הוא "אוזן מכוסה". הוא יוצא מהמחילות שלו בלילות לחפש טרף קטן כמו חרקים, שלשולים ולפעמים גם חולייתנים קטנים ובשבי ניזון מעיקר מיצורים ימיים כמו דגים ודיונונים. מעט מאוד ידוע עליו ומצב השימור שלו לא נקבע. התגלה המין בשנת 1878 ופרטים נלכדו במקומות מרוחקים זה מזה בכל האי, האופטימיסטים מבין המדענים משערים שהוא נפוץ בכל האי. מדיה וקבצים בנושא כוח חסר-אוזן בוויקישיתוף כוח חסר-אוזן, באתר ITIS (באנגלית) כוח חסר-אוזן, באתר NCBI (באנגלית) כוח חסר-אוזן, באתר האנציקלופדיה של החיים (באנגלית) כוח חסר-אוזן, באתר GBIF (באנגלית) כוח חסר-אוזן באתר הרשימה האדומה של IUCN ע"פ האקדמיה ללשון https://zenodo.org/records/5350258, https://bioone.org/journals/bulletin-of-the-american-museum-of-natural-history/volume-2000/issue-249/0003-0090_2000_249_0001_TCASOL_2.0.CO_2/TAXONOMIC-COMPOSITION-AND-SYSTEMATICS-OF-LATE-CRETACEOUS-LIZARD-ASSEMBLAGES-FROM/10.1206/0003-0090(2000)249%3C0001:TCASOL%3E2.0.CO;2.full, המקורות נזכרים בוויקיפדיה באנגלית, בערך: Earless monitor lizard. https://muse.jhu.edu/pub/3/edited_volume/chapter/1930780 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
בוקסבוים

האם התכוונתם ל... יהושע בוקסבוים – מרבני הונגריה יוסף בוקסבוים – רב ועורך תורני ישראלי מרדכי בוקסבוים – משפטן ואיש ציבור חרדי בוקסנבאום